CELEX: 32012R0269
Language: hu
Date: 2012-03-26 00:00:00
Title: A Bizottság 269/2012/EU végrehajtási rendelete ( 2012. március 26. ) a diréz-klorid-trihidroxid valamennyi állatfaj takarmány-adalékanyagaként történő engedélyezéséről  EGT-vonatkozású szöveg

27.3.2012   
            
            
               HU
            
            
               Az Európai Unió Hivatalos Lapja
            
            
               L 89/3
            
         A BIZOTTSÁG 269/2012/EU VÉGREHAJTÁSI RENDELETE
   (2012. március 26.)
   a diréz-klorid-trihidroxid valamennyi állatfaj takarmány-adalékanyagaként történő engedélyezéséről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, valamint az engedélyek megadásának feltételeiről és eljárásairól.
            
         
               (2)
            
            
               Az 1831/2003/EK rendelet 7. cikkének megfelelően kérelmet nyújtottak be a diréz-klorid-trihidroxid engedélyezésére. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
            
         
               (3)
            
            
               A kérelem a „tápértékkel rendelkező adalékanyagok” adalékanyag-kategóriába sorolandó diréz-klorid-trihidroxidnak valamennyi állatfaj takarmány-adalékanyagaként történő engedélyezésére vonatkozik.
            
         
               (4)
            
            
               Az Európai Élelmiszerbiztonsági Hatóság (a továbbiakban: hatóság) 2011. szeptember 6-i véleményében (2) megállapította, hogy – a javasolt felhasználási feltételek mellett – a diréz-klorid-trihidroxid nincs káros hatással sem az állati és emberi egészségre, sem a környezetre, és hatékony rézforrásnak tekinthető valamennyi állatfaj esetében. A hatóság szerint nem szükséges a forgalomba hozatalt követő egyedi nyomonkövetési előírásokat elrendelni. A hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra alkalmazott analitikai módszerről szóló jelentést.
            
         
               (5)
            
            
               A diréz-klorid-trihidroxid értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően e készítmény használatát az e rendelet mellékletében meghatározottak szerint engedélyezni kell.
            
         
               (6)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A mellékletben meghatározott, a „tápértékkel rendelkező adalékanyagok” adalékanyag-kategóriába és a „nyomelemek vegyületei” funkcionális csoportba tartozó készítmény takarmány-adalékanyagként történő használata a mellékletben meghatározott feltételek mellett engedélyezett.
   2. cikk
   Ez a rendelet az Európai Unió Hivatalos Lapjában történő kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. március 26-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 268., 2003.10.18., 29. o.
   
      (2)  EFSA Journal 2011; 9(9):2355.
   
      MELLÉKLET
      
                  Az adalékanyag azonosító száma
               
               
                  Az engedély jogosultjának neve
               
               
                  Adalékanyag
               
               
                  Összetétel, kémiai képlet, leírás, analitikai módszer
               
               
                  Állatfaj vagy -kategória
               
               
                  Felső korhatár
               
               
                  Minimális tartalom
               
               
                  Maximális tartalom
               
               
                  Egyéb rendelkezések
               
               
                  Az engedély lejárta
               
            
                  Az elem (Cu-) tartalma (mg/kg) a 12 %-os nedvességtartalmú teljes értékű takarmányban
               
            
                  
                     Kategória: tápértékkel rendelkező adalékanyagok. Funkcionális csoport: nyomelemek vegyületei
                  
               
            
                  3b409
               
               
                  —
               
               
                  Diréz-klorid-trihidroxid
               
               
                  
                               
                           
                           
                              
                                 Az adalékanyag jellemzése:
                              
                                           
                                       
                                       
                                          Kémiai képlet: Cu2(OH)3Cl
                                       
                                    
                                           
                                       
                                       
                                          CAS-szám: 1332-65-6
                                       
                                    
                                           
                                       
                                       
                                          atakamit/paratakamit kristályos formában 1:1–1:1,5 arányban
                                       
                                    
                                           
                                       
                                       
                                          Tisztaság: min. 90 %
                                       
                                    
                                           
                                       
                                       
                                          alfa-kristály: min. 95 % a kristályos termékben
                                       
                                    
                                           
                                       
                                       
                                          Cu-tartalom: min. 53 %
                                       
                                    
                                           
                                       
                                       
                                          Részecskék < 50 μm: 1 % alatt
                                       
                                    
                        
                               
                           
                           
                              
                                 Analitikai módszer
                                  (1)
                              
                              
                                           
                                       
                                       
                                          A diréz-klorid-trihidroxid kristályos formáinak (atakamit/paratakamit) az adalékanyagban történő azonosítása: röntgendiffrakció (XRD)
                                       
                                    
                                           
                                       
                                       
                                          Az adalékanyag és az előkeverékek összréztartalmának meghatározása:
                                          
                                                      —
                                                   
                                                   
                                                      EN 15510 szabvány: Induktív csatolású plazma atomemissziós spektrometria (ICP-AES)
                                                   
                                                
                                                      —
                                                   
                                                   
                                                      CEN/TS 15621 szabvány: Induktív csatolású plazma atomemissziós spektrometria (ICP-AES) nyomás alatt végzett roncsolást követően
                                                   
                                                
                                    
                                           
                                       
                                       
                                          Az takarmány-alapanyagok és az összetett takarmány összréztartalmának meghatározása:
                                          
                                                      —
                                                   
                                                   
                                                      Atomabszorpciós spektrometria (AAS); vagy
                                                   
                                                
                                                      —
                                                   
                                                   
                                                      EN 15510 szabvány vagy
                                                   
                                                
                                                      —
                                                   
                                                   
                                                      CEN/TS 15621 szabvány
                                                   
                                                
                                    
                        
               
                  Valamennyi állatfaj
               
               
                  —
               
               
                  —
               
               
                  Szarvasmarhafélék
                  
                              —
                           
                           
                              Szarvasmarhafélék a kérődzés megkezdése előtt: 15 (összesen)
                           
                        
                              —
                           
                           
                              Egyéb szarvasmarhafélék: 35 (összesen)
                           
                        Juhfélék: 15 (összesen)
                  Malacok 12 hetes korig: 170 (összesen)
                  Rákfélék: 50 (összesen)
                  Egyéb állatok: 25 (összesen)
               
               
                  
                              1.
                           
                           
                              Az adalékanyag előkeverék formájában belekeverendő a takarmányba.
                           
                        
                              2.
                           
                           
                              Biztonsági okokból: használatkor védőmaszk, védőszemüveg és kesztyű viselése kötelező.
                           
                        
                              3.
                           
                           
                              A címkén az alábbi szöveget kell feltüntetni:
                              
                                          —
                                       
                                       
                                          Juhok takarmányozására, amennyiben a réztartalom a takarmányban meghaladja a 10 mg/kg-ot:
                                          
                                             „E takarmány réztartalma egyes juhfajták esetében mérgezést okozhat”
                                          
                                       
                                    
                                          —
                                       
                                       
                                          Szarvasmarhának a kérődzés megkezdése után adandó takarmány esetében, amennyiben a takarmányban a réztartalom nem éri el a 20 mg/kg-ot:
                                          
                                             „E takarmányban lévő réztartalom rézhiányt okozhat azon állomány esetében, amely magas molibdén- vagy kéntartalmú füvet legel.”
                                          
                                       
                                    
                        
               
                  
                     2022. április 16.
                  
               
            
         (1)  Az analitikai módszerek részletes leírása a referencialaboratórium honlapján található: http://irmm.jrc.ec.europa.eu/EURLs/EURL_feed_additives/Pages/index.aspx